2007-ben és 2008-ban a Zakspeed Racing Team színeiben a Nordschleifén rendezett 24 órás versenyen és egyéb hosszú távú versenyeken is részt vett csapattársával a szintén holland Duncan Huismannal. 2009-ben aztán Nürburgringi 24-órás versenyen egy Porschéval, majd a 12 órás Merdeka Millennium Endurance versenyen Sepang, Malajziában is rajthoz állt. Itt Coronel egy a Lammertink Racing által felkészített Porsche 996 GT3 volánja mögött ült. 2008-ban, Coronel rekordot állított fel a Nordschleifén, a Nürburgringen a valaha futott leggyorsabb kört teljesítve, melyet sorozatgyártású autóval értek el. Mindez egy Dodge Viperrel történt. Coronel 1999 és 2006, majd 2009-ben és 2010-ben indult a Le Mans-i 24 órás versenyen is. Részt vett többek között Jan Lammers csapatában a Racing for Holland-nál, egy Audival a Johansson Racinggel és egy Spykerrel.